Aeropuertu d'Asturies

L'Aeropuertu Internacional d'Asturies (IATA: OVD, OACI: LEAS) allúgase nel llugar d'Anzu, parroquia de Santiagu'l Monte, nel conceyu de Castrillón, n'Asturies (España), a 8 km d'Avilés, 38 de Xixón y 45 d'Uviéu, y ye l'únicu aeropuertu d'Asturies. Vientu dominante del noreste. Tien namás una pista d'aterrizaxe 11/29 de 2200 metros de llargu. Anguaño operen regularmente 6 compañíes n'él, dalgunes de forma estacional: Iberia L.A.E., Air Nostrum (franquicia rexonal d'Iberia), Air Europa, Vueling (franquicia Low-cost d'Iberia), Volotea y EasyJet. Los destinos regulares o estacionales son Madrid, Barcelona, Valencia, París, Palma de Mallorca y Londres. Con vuelos chárter suelen fletase aviones selmanales con destinos como Tenerife y Lanzarote, ente otros. En 2019 sumó 1.417.433 de pasaxeros y xestionó 13.406 operaciones. Referencies Enllaces esternos asturias-airport.com (enllaz rotu disponible n'Internet Archive; ver l'historial y la última versión). Blog del aeropuertu Aena.es - Aeropuertu d'Asturies (en castellán) Referencies